રાજકોટ,તા:09 પશ્ચિમ રેલવેના રાજકોટ વિભાગમાં દિગસર-ચમારજ વિભાગમાં ટ્રેક ડબલિંગનું કામ ચાલી રહ્યું હોવાથી તારીખ 21 ફેબ્રુઆરી સુધી 12 ટ્રેનો રદ કરી દેવામાં આવી છે…ઉપરાંત અમદાવાદ- રાજકોટ, રાજકોટ-વિરમગામ, અમદાવાદ-જામનગર વચ્ચે દોડતી કુલ 8 ટ્રેનો આંશિક રદ કરી દેવામાં આવી છે…સૌરાષ્ટ્રના સોમનાથ, ઓખા, જામનગર, રાજકોટ, અમદાવાદથી મુંબઇ અને દિલ્હી તરફ જતી આવતી ટ્રેનો રદ રહેનાર છે…દશેક દિવસ સુધી લાંબા ચાલનારા આ કામને કારણે આ રૂટની ટ્રેનોનું સંચાલન ખોરવાઇ જશે…જેના કારણે હજારો મુસાફરોને હેરાનગતી ભોગવવી પડશે…મહત્વનું છે કે સુરેન્દ્રનગરથી રાજકોટ વચ્ચે રેલવેની ડબલ લાઇન નાંખવાનું કામ પુર જોશમાં ચાલી રહ્યું છે…